C 149/94
MT
Il-Ġurnal Uffiċjali tal-Unjoni Ewropea
28.4.2023
It-Tlieta 18 ta’ Ottubru 2022
Emenda 27 Proposta għal deċiżjoni Anness I – Linja Gwida 6 – paragrafu 5 Test propost mill-Kummissjoni
Emenda
Id-differenza bejn il-ġeneri fl-impjiegi u fil-pagi jenħtieġ li tiġi indirizzata.
Jenħtieġ li l-Istati Membri jiżguraw l-ugwaljanza bejn il-ġeneri u aktar parteċipazzjoni tan-nisa fis-suq tax-xogħol, inkluż billi jiġu żgurati opportunitajiet u progressjoni tal-karrie­ ra ugwali u jitneħħew l-ostakli għall-aċċess għat-tmexxija fil-livelli kollha tat-teħid tad-deċiżjonijiet.
Jenħtieġ li jiġi żgurat li jkun hemm paga ugwali għal xogħol ugwali, jew xogħol ta' valur ugwali, u t-trasparenza fil-pagi.
Jenħtieġ li tiġi promossa r-rikonċiljazzjoni tax-xogħol, il-familja u l-ħajja privata kemm għan-nisa kif ukoll għall-irġiel, b'mod partikolari permezz ta' aċċess għal kura fit-tul u servizzi tal-edukazzjoni u kura bikrija tat-tfal ta' kwalità u bi prezz li jintlaħaq.
Jenħtieġ li l-Istati Membri jiżguraw li l-ġenituri u persuni oħra b'responsabbiltajiet ta' kura jkollhom aċċess għal liv relatat mal-familja adegwat u arranġamenti flessibbli tax-xogħol sabiex jintlaħaq bilanċ bejn ix-xogħol, il-familja u l-ħajja privata, u jippromwovu użu bilanċjat ta' dawk l-intitolamenti bejn in-nisa u l-irġiel.
Id-differenza bejn il-ġeneri eżistenti fl-impjiegi, fil-pagi u fil-pensjonijiet jenħtieġ li tispiċċa.
Jenħtieġ li l-Istati Membri jiżguraw l-ugwaljanza bejn il-ġeneri u aktar parteċipazzjoni tan-nisa fis-suq tax-xogħol, inkluż billi jiġu żgurati opportuni­ tajiet, edukazzjoni u progressjoni tal-karriera ugwali u jitneħħew l-ostakli għall-aċċess għat-tmexxija fil-livelli kollha tat-teħid tad-deċiżjonijiet.
Jenħtieġ li l-Istati Membri jimplimentaw malajr id-Direttiva tal-Parlament Ewropew u tal-Kunsill rigward it-titjib tal-bilanċ bejn il-ġeneri fost id-diretturi mhux eżekuttivi ta' kumpaniji elenkati f'borża u miżuri relatati (1a).
Jenħtieġ li l-Istati Membri jiżguraw li l-perjodi tal-maternità u l-liv tal-ġenituri jingħataw valur adegwat kemm f'termini ta' kontribuzzjonijiet kif ukoll ta' intitolamenti għall-pensjoni, sabiex jirriflettu l-importanza tat-trobbija tal-ġenerazzjonijiet futuri, speċjalment fil-kuntest ta' soċjetà li qed tixjieħ.
Jenħtieġ li jiġi żgurat b'mod effettiv li jkun hemm paga ugwali għal xogħol ugwali, jew xogħol ta' valur ugwali, u t-trasparenza fil-pagi f'konformità mat-trattati, pereżempju billi jiġu stabbi­ liti indiċi nazzjonali ta' ekwità fil-pagi li jqabblu l-irġiel u n-nisa fid-diversità kollha tagħhom.
Jenħtieġ li tiġi promossa r-rikonċiljazzjoni tax-xogħol, il-familja u l-ħajja privata kemm għan-nisa kif ukoll għall-irġiel, b'mod partikolari permezz ta' aċċess universali u effettiv għal kura fit-tul u servizzi tal-edukazzjoni u kura bikrija tat-tfal ta' kwalità, kif ukoll il-kondiviżjoni ugwali tar-responsabbiltajiet domestiċi u ta' kura.
Jenħtieġ li l-Istati Membri jiżguraw li l-ġenituri u persuni oħra b'responsabbiltajiet ta' kura jkollhom aċċess għal liv relatat mal-familja adegwat u arranġamenti flessibbli tax-xogħol sabiex jintlaħaq bilanċ bejn ix-xogħol, il-familja u l-ħajja privata, u jippromwovu użu bilanċjat ta' dawk l-intitolamenti bejn in-nisa u l-irġiel.
Barra minn hekk, jenħtieġ li l-Istati Membri jiżguraw aċċess għal taħriġ professjonali ta' kwalità għallpersuni li jindokraw, ir-rikonoxximent tal-kwalifiki tagħhom, u jenħtieġ li jappoġġaw lil dawk li jħaddmu fis-settur tal-kura biex isibu u jżommu persunal kwalifikat, b'fokus speċjali fuq kundizzjonijiet tax-xogħol deċenti.
Jenħtieġ li l-Istati Membri jimxu lejn liv tal-maternità, u tal-paternità ta' tul ugwali u mħallas bis-sħiħ.
(1a)
Għadha mhix ippubblikata f’Il-Ġurnal Uffiċjali tal-Unjoni Ewropea.